Nr. ................ / .........................

Referitor dosar: 20455/20057/23.11.2021

**DECIZIA ETAPEI DE INCADRARE**

**Nr. SB xx din xx.04.2024**

Ca urmare a solicitării de emitere a acordului de mediu adresate de **COMUNA ȘURA MICĂ** din județul **Sibiu**, comuna **Șura Mică**, Șoseaua **Sibiului**, nr. **174**, înregistrată la **Agenţia pentru Protecţia Mediului Sibiu** cu nr. **20455/23.11.2021** și a completărilor ulterioare, în baza Legii nr. 292 din 2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Sibiu decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 17.04.2024 și a completărilor ulterioare, că proiectul **“Extindere stație de epurare, loc. Șura Mică, jud. Sibiu”**, propus a fi amplasat în judeţul **Sibiu**, comuna **Șura Mică**, satul **Șura Mică**, **Parc Industrial**, **CF 102082 – Șura Mică (nr. CF vechi 2753), nr. top 3042/1/1/4/2**, **nu se supune evaluării impactului asupra mediului.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii 292 din 2018 privind evaluarea impactului anumitor proiecte publice şi private asupra mediului, fiind încadrat în anexa nr. 2, pct. 10, lit. b, pct. 13, lit. a;

b) punctele de vedere exprimate în scris de membrii reprezentanți în cadrul Comisiei de Analiză Tehnică, cu privire la prezentul proiect;

c) justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii 292/2018:

**1. Caracteristicile proiectului:**

**a) dimensiunea și concepția întregului proiect:**

Amplasamentul proiectului propus se află în intravilanul localității Șura Mică, identificat prin CF 102082 (nr. CF vechi 2753) nr. top 3042/1/1/4/2, având suprafața totală de 1721 mp, aflat în proprietatea Comunei Șura Mică, conform certificatului de urbanism eliberat de Primăria Comunei Șura Mică. Situația actuală: teren intravilan situat în UTR G – Zonă de gospodărire comunală, stație de epurare. Categoria de folosință: curți construcții – gospodărie apă.

În prezent, pe amplasament există o stație de epurare care deservește populația comunei Șura Mică și Parcul industrial Șura Mică. Acesta este o stație de epurare mecano-biologică care are la bază principiul tratării cu nămol activ cu nitrificare denitrificare simultană. Capacitatea medie de epurare a acesteia este de 314,64 mc/zi.

Proiectul propune extinderea stației de epurare existente a localității Șura Mică.

Profilul: investiție în domeniul epurării apelor uzate.

Capacități:

• Debitul zilnic mediu: Qzi med = 759.57 mc/zi;

• Debitul zilnic maxim: Qzi max = 987.44 mc/zi;

• Debitul orar maxim: Qh max = 63.28 mc/h;

• Randament mediu de epurare de 95 - 97 %;

• Randamentul minim de epurare de 93 %.

Stația de epurare propusă este o stație de epurare mecano-biologică care are la bază principiul de epurare cu nămol activat în suspensie cu funcționare secvențială, cu nivel constant. Efluentul din stația de epurare va îndeplini standardele pentru apa uzată epurată evacuată în emisar natural, conform cerințelor normelor legale in vigoare (NTPA 001/2005).

Necesitatea și oportunitatea investiției ”Extindere stație de epurare Șura Mică” ia în considerare următoarele aspecte:

* creșterea, pe viitor, a numărului de locuitor din cadrul Comunei Șura Mică cu cca. 1000 locuitori, conform planurilor de dezvoltare;
* dezvoltarea Parcului industrial care are drept consecință: creșterea cu 3000 a numărului de persoane alocate Parcului și creșterea debitului tehnologic la 180 mc/zi;
* capacitatea de epurare a Stația de epurare existente este depășită;
* creșterea capacitații de epurare a apelor uzate menajere și tehnologice pentru menținerea efluentului stației de epurare în parametrii de calitate prevăzuți de NTPA 001/2005;
* contribuie la protecția calității apei freatice și de suprafață prin asigurarea capacitații optime de epurare a debitului de apă uzată menajeră si tehnologică provenită din localitatea Șura Mică și Parcul industrial Șura Mică;
* realizarea obiectivelor de investiții pentru dezvoltarea infrastructurii de apă uzată;
* creșterea calității vieții.

***Din punct de vedere constructiv:***

Montarea întregului sistem de epurare necesită o serie de lucrări de construcție, după cum urmează:

✓ Hala pe structură metalică, cu pereți din panouri sandwich, subsol și parter, cu o suprafață construită de 365 mp;

✓ Bazine din beton etanșate, amplasate în zona subsol a halei, pentru:

- compartiment aerare AIR (2 buc), cu un volum total de 635 mc

- compartimente de recirculare, mixare, sedimentare, evacuare (RMSE) – 4 buc; cu un volum total de 411 mc

- compartiment de îndepărtare a excesului de fosfor-Bio-P - 1 buc; volum: 63 mc

- bazin stabilizare și depozitare exces de nămol - 1 buc; volum: 2200 mc

✓ Bazin dezinfecție, semi-îngropat; volum: 27 mc

✓ Cămine îngropate pentru stațiile de pompare influent și efluent

✓ Platformă depozitare nămol - în exteriorul halei care găzduiește instalațiile de epurare. Din punct de vedere constructiv este o platformă betonată, acoperită cu o construcție tip șopron, cu o suprafață de cca. 15 mp.

La parterul halei tehnice se vor amenaja spații distincte, cu pereți despărțitori pentru:

- Camera suflantelor, S = 35 mp

- Camera operare, S = 6 mp

- Grup sanitar, S =3 mp

- Camera deshidratare, S = 25 mp

- Camera tehnică, S = 60 mp

***Din punct de vedere tehnologic:***

Tehnologia de epurare are la bază principiul de epurare cu nămol activat și curgere continuă ce funcționează ciclic, cu nivelul apei constant în întreaga stație de epurare, în care au loc procese de oxidare-nitrificare, denitrificare, defosforizare biologică și sedimentare.

Tehnologia stației de epurare concentrează toți pașii epurării într-o singură unitate compactă, formată din:

• Stație de pompare influent;

• Pre-epurare mecanică;

• Bazine piston de îndepărtare fosfor biologic (Bio-P);

• Bazine de aerare (AIR);

• Suflante bazine aerare, air-lift si mixare;

• Sistem de aerare bazin AIR;

• Bazine sedimentare si recirculare (RMSE);

• Bazin de stabilizare si depozitare nămol (ST);

• Deshidratarea nămolului cu echipament de deshidratare cu banda;

• Pompa submersibila evacuare nămol in exces;

• Instalație de dozare coagulant;

• Instalație de dezinfecție;

• Stație de pompare efluent;

• Sistem de monitorizare, control si vizualizare date tip SCADA.

Procesul tehnologic din cadrul stației de epurare cuprinde:

> *Linia tehnologică de tratare a apei uzate,* cu trei trepte de tratare:

- Treapta mecanică;

- Treapta biologica;

- Treapta de dezinfecție efluent.

> *Linia tehnologică de tratare nămolului* care cuprinde:

- Stabilizare si depozitare nămol în exces.

- Deshidratare nămol cu ajutorul unui filtru presă.

- Depozitare pe platforma depozitare.

Conform autorizației de gospodărire a apelor nr. SB 26/08.03.2022 emisă de Sistemul de Gospodărire a Apelor Sibiu, Administrație Bazinală de apă Olt, Administrația Națională Apele Române, efluentul stației de epurare Șura Mică va fi descărcat prin intermediul unei conducte PEID Dn 315 mm în canalul deschis existent, aflat la limita de proprietate și care este administrat de către SC Parcuri Industriale Sibiu – Șura Mică SA.

Pentru acest proiect a fost emis Aviz principiu favorabil nr. 32535/14.12.2021 de către SC Apă Canal Sibiu SA.

Proiectul nu prevede realizarea de căi noi de acces sau modificări ale celor existente.

Accesul pe amplasament se va realiza din drum public, str. După Șuri și mai departe pe drumul din incinta Parcului industrial Șura Mică, cca. 320 m.

În etapa de construcție și în etapa de funcționare se va realiza racordarea la utilitățile existente pe amplasament.

***Organizarea de șantier*** pentru construirea facilităților necesare extinderii stației de epurare va ocupa cca. 100 mp in interiorul amplasamentului propus pentru acest obiectiv.

Amplasamentul organizării de șantier va fi pus la dispoziția antreprenorului de autoritatea locală.

Organizarea de șantier va cuprinde, în linii mari, următoarele: container sau baracă având destinația vestiar; container prefabricat - 1 birou; toalete ecologice; mijloace de stingere a incendiilor- stingătoare pentru incendii, pichet PSI complet utilat, etc.; truse medicale de prim ajutor omologate; parcare provizorie utilaje.

Apa potabilă se asigura prin dotarea cu dozatoare de apa.

Pentru amenajarea organizării de șantier se vor realiza următoarele activități: eliberare de vegetație pentru a putea așeza elementele organizării de șantier, nivelarea terenului, amenajare platformă, amenajare și semnalizare drumuri interne.

Se va asigura împrejmuirea organizării de șantier. La finalizarea lucrărilor, terenul ocupat temporar de organizarea de șantier va fi adus la starea inițială.

**b) cumularea cu alte proiecte -** noua stație de epurare, propusă prin prezentul proiect, va fi o extindere a actualei stații de epurare ape uzate provenite din localitatea Șura Mică și Parcul industrial Șura Mică. Noua stația de epurare vine să completeze actuala instalație de tratare a apelor uzate, atât din punct de vedere calitativ cât și din punct de vedere cantitativ prin mărirea capacității de epurare. Cele două instalații pot funcționa simultan.

**c) utilizarea resurselor naturale, în special a solului, a terenurilor, a apei și a biodiversității** – impact nesemnificativ, sunt utilizate cantități relativ reduse;

**d) cantitatea și tipurile de deşeuri generate/gestionate**

*In perioada de construire și montaj* a stației de epurare pot rezulta următoarele categorii de deșeuri:

* deșeuri municipale și asimilabile, inclusiv fracțiuni colectate separat: 20 01 01, 20 01 02, 20 01 08, 20 03 01;
* deșeuri metalice: 17 04 07;
* deşeuri de lemn: 17 02 01;
* deșeuri din construcții și demolări - pământ și pietre, altele decât cele de la 17 05 03: 17 05 04.

*În perioada de funcționare* a stației de epurare, activitatea de exploatare și întreținere este generatoare de deșeuri. Astfel, deșeurile rezultate sunt redate în tabelul de mai jos:

|  |  |  |  |  |
| --- | --- | --- | --- | --- |
| Tipuri de deșeuri | Cod deșeu | Cantitate\* | Modul de depozitare | Modul degestionare |
| Rețineri mecanice si nisip | 19 08 02 | 59 to/an | 3 pubele mobile șicontainer metalic de4 mc | Operator desalubritate - depozitconform pentrudeșeuri |
| Nămol deshidratat | 19 08 05 | 587 to/an | Platforma de nămol | Operator desalubritate - depozitconform pentrudeșeuri |
| Amestecuri de grăsimi și uleiuri de la separarea ulei/apă, altele decât cele specificate la 19 08 09 | 19 08 10\* | 15 mc/an | Container metalicetanș de 1 mc | Eliminate prin firmeautorizate pentrucolectarea acestor |
| Deșeuri menajere amestecate | 20 03 01 | 0,07 to/an | Europubela 50 l | Operatorul desalubritate local |
| Deșeuri municipale și asimilabile, inclusiv fracțiuni colectate separat | 20 01 0120 01 3920 01 4020 01 02 | 0,10 to/an | Containere | Operatorul desalubritate local |

**e) poluarea și alte efecte negative** – emisiile în atmosferă de la utilaje şi mijloacele de transport, precum și disconfortul fonic creat de lucrări, sunt temporare - în perioada de execuţie a lucrării, fără impact semnificativ;

**f) riscurile de accidente majore și/sau dezastre relevante pentru proiect, inclusiv cele cauzate de schimbările climatice:**

Conform celor expuse în memoriul de prezentare:

Se apreciază că nu există riscuri de accidente majore și/sau dezastre, inclusiv cele cauzate de schimbările climatice.

Din analiza vulnerabilităților la schimbările climatice realizată la faza de studiu de fezabilitate, a rezultat faptul că proiectul prezintă vulnerabilitate scăzută la efectele actuale și viitoare ale schimbărilor climatice. Având în vedere că toate vulnerabilitățile sunt clasificate ca fiind scăzute sau nesemnificative în mod justificat, se consideră că nu este necesară evaluarea (climatică) riscurilor. Prin respectarea măsurilor tehnice și operaționale, proiectul va avea o contribuție ridicată la adaptarea infrastructurii de apă la schimbările climatice și tranziția către zero emisii.

**g) riscurile pentru sănătatea umană:** proiectul este în conformitate cu condițiile de igienă și sănătate publică prevăzute de reglementările sanitare în vigoare, conform Notificării Asistență de Specialitate de Sănătate Publică nr. 858/23.12.2021, emisă de Direcția de Sănătate Publică a Județului Sibiu.

**2. Amplasarea proiectelor:**

**a) utilizarea actuală și aprobată a terenurilor:** terenul aferent proiectului este situat în intravilanul comunei Șura Mică, județul Sibiu, identificat prin CF 102082 – Șura Mică nr. CF vechi 2753, nr. top 3042/1/1/4/2, conform certificatului de urbanism eliberat de Comuna Șura Mică. Situația actuală: teren intravilan situat în UTR G – Zonă de gospodărire comunală, stație de epurare. Categoria de folosință: curți construcții – gospodărie apă.

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** nu este cazul;

**c) capacitatea de absorbţie a mediului natural, acordându-se o atenţie specială următoarelor zone:**

1. **zone umede, zone riverane, guri ale râurilor:** nu este cazul;
2. **zone costiere și mediul marin:** nu este cazul;
3. **zonele montane şi forestiere:** nu este cazul;
4. **arii naturale protejate de interes național, comunitar, internațional:** nu este cazul;
5. **zone clasificate sau protejate conform legislaţiei în vigoare:** situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populaţiei:** nu este cazul;
8. **peisaje şi situri importante din punct de vedere istoric, cultural sau arheologic:** nu este cazul.

**3. Tipurile și caracteristicile impactului potenţial**:

**a) importanța și extinderea spațială a impactului:** local, redus în perioada de execuţie;

**b) natura impactului:** impact negativ nesemnificativ, manifestat local, temporar și reversibil asupra factorilor de mediu;

**c) natura transfrontalieră a impactului:** nu este cazul;

**d) intensitatea și complexitatea impactului:** se vor lua măsuri de reducere şi limitare a impactului asupra mediului;

**e) probabilitatea impactului:** redus pe perioada de execuţie cât și pe perioada de funcţionare, în condiţiile respectării măsurilor propuse prin proiect;

**f) debutul, durata, frecvența și reversibilitatea preconizate ale impactului:** Impactul asupra mediului va fi în general redus, de mică intensitate și reversibil, ținând seama de specificul proiectului;

**g) cumularea impactului cu impactul altor proiecte existente și/sau aprobate:** nu este cazul;

**h) posibilitatea de reducere efectivă a impactului:** nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele**:

* proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**:

* pentru realizarea investiției a fost emis avizul de gospodărirea a apelor nr. 26 din 08.03.2022 de către Sistemul de Gospodărire a Apelor Sibiu, Administrația Bazinală de Apă Olt, Administrația Națională Apele Române.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* investiţia se va realiza cu respectarea memoriului de prezentare;
* respectarea tuturor avizelor/punctelor de vedere, emise de celelalte autorități;
* *la începerea lucrărilor, titularul are obligația de a deține contracte valabile, încheiate cu societăți specializate pentru valorificarea/eliminarea deșeurilor rezultate;*
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* nu se vor evacua nici un fel de deşeuri în alte locuri, decât în spaţiile special amenajate;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările, se vor avea în vedere următoarele considerente:
* deşeurile generate vor fi colectate selectiv, în vederea predării către societăţi autorizate pe bază de contract;
* deşeurile municipale amestecate generate în perioada lucrărilor de construcţii vor fi stocate temporar în pubele şi eliminate prin depozitare la un depozit conform; deşeurile industriale reciclabile rezultate în perioada lucrărilor de construcţii (metalice feroase şi neferoase, hârtie şi carton, materiale plastice, textile, etc.) vor fi colectate selectiv, stocate temporar pe tipuri, în funcţie de sortimente, în recipiente speciale, în vederea valorificării prin societăţi autorizate specializate;
* în conformitate cu prevederile art. 17, alin. (4), din O.U.G. nr. 92/2021 privind regimul deşeurilor, aprobată prin Legea nr. 17/2023, titularul autorizației de construire/desființare emise de către autoritatea administrației publice locale, centrale sau de către instituțiile abilitate să autorizeze lucrările de construcții cu caracter special are obligația de a avea un plan de gestionare a deșeurilor din activități de construire și/sau desființare, după caz, prin care se instituie sisteme de sortare pentru deșeurile provenite din activități de construcție și desființare, cel puțin pentru lemn, materiale minerale - beton, cărămidă, gresie și ceramică, piatră, metal, sticlă, plastic și ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător și siguranța în construcții, precum și de a lua măsuri de promovare a demolărilor selective pentru a permite eliminarea și manipularea în condiții de siguranță a substanțelor periculoase pentru a facilita reutilizarea și reciclarea de înaltă calitate prin eliminarea materialelor nevalorificabile;
* în conformitate cu prevederile art. 17, alin. (7), din O.U.G. nr. 92/2021 privind regimul deşeurilor, aprobată prin Legea nr. 17/2023, titularii pe numele cărora au fost emise autorizații de construire și/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările și completările ulterioare, au obligația să gestioneze deșeurile din construcții și desființări, astfel încât să atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție și desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului;
* în conformitate cu prevederile art. 49, alin. (9), din O.U.G. nr. 92/2021 privind regimul deşeurilor, aprobată prin Legea nr. 17/2023, titularii pe numele cărora au fost emise autorizații de construire și/sau desființări trebuie să raporteze anual A.P.M., până la 30 aprilie a anului următor celui pentru care se raportează, conformarea cu art. 17 alin. (7);
* organizarea de şantier pentru lucrările prevăzute prin proiect va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane şi mediului înconjurător; se vor avea în vedere următoarele:
* împrejmuirea corespunzătoare a zonelor de lucru, montarea de avertizoare, etc.;
* organizarea de şantier se va realiza în interiorul amplasamentului, astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi corespunzătoare din punct de vedere al facilităţilor; întreţinerea/repararea utilajelor, instalaţiilor şi mijloacelor de transport etc. se va realiza numai de către societăţi specializate autorizate;
* întreţinerea corespunzătoare a utilajelor/mijloacelor de transport utilizate în lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice şi periculoase;
* se interzice stocarea temporară şi depozitarea carburanţilor şi substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se vor evita scurgerile de combustibili şi uleiuri uzate pe sol (folosite de maşinile, utilajele şi echipamentele/instalaţiile de pe amplasament) şi de alte substanţe toxice şi periculoase, după caz;
* depozitarea provizorie a pământului excavat se va face pe suprafeţe cât mai reduse. Pământul în exces nu va fi păstrat pe amplasament;
* întregul șantier va fi protejat de plase de protecție în vederea limitării pulberilor rezultate astfel încât să se asigure respectarea prevederilor Legii nr. 104/2011 privind calitatea aerului înconjurător, cu completările și modificările ulterioare şi STAS 12574/87, privind condiţiile de calitate ale aerului din zonele protejate;
* realizarea lucrărilor pe baza unui grafic de lucrări care să afecteze cel mai puţin riveranii din zonă;
* adaptarea programului de lucru în vederea respectării orelor de odihnă ale riveranilor;
* constructorul va deţine Fişe cu date de securitate pentru substanţele chimice periculoase folosite şi va respecta condiţiile impuse de acestea;
* aprovizionarea cu agregate necesare realizării investiției se va face numai din surse autorizate;
* în cazul unor poluări accidentale (eventuale scurgeri de carburanţi, lubrifianţi), în vederea limitării şi înlăturării pagubelor, se vor lua măsuri imediate prin utilizarea de materiale absorbante, strângere în saci, transportul şi depozitarea temporară în organizarea de şantier, după care se vor preda unităților specializate pentru eliminare;
* se vor lua toate măsurile tehnice în ce priveşte utilajele de construcţii şi mijloacele de transport astfel încât disconfortul produs în timpul funcționării să fie minim;
* titularul are obligaţia de a urmări modul de respectare a legislaţiei de mediu în vigoare, pe toată perioada de execuţie a lucrărilor şi să ia toate măsurile necesare pentru a nu se produce poluarea factorilor de mediu.
* respectarea condiţiilor de realizare a proiectului în conformitate cu avizul de gospodărirea a apelor nr. 26 din 08.03.2022 de către Sistemul de Gospodărire a Apelor Sibiu, Administrația Bazinală de Apă Olt, Administrația Națională Apele Române:
* indicatorii de calitate ai efluentului stației de epurare evacuat în canalul deschis, înierbat, administrat de SC Parcuri Industriale Sibiu – Șura Mică SA, nu vor depăși valorile indicatorilor de calitate prevăzuți de HG. nr. 352/2005 pentru modificarea și completarea H.G. 188/2002, normativul NTPA 001/2005;
* se vor respecta recomandările și condițiile impuse prin Aviz principiu favorabil nr. 32535/14.12.2021 de către SC Apă Canal Sibiu SA;
* se vor respecta recomandările și condițiile impuse prin avizul emis de SC Parcuri Industriale Sibiu-Șura Mică SA;
* conform Legii nr. 122 din 10.07.2020 pentru modificarea și completarea Legii Apelor nr. 107/1996, art. 59, alineatului 1 și 2, beneficiarul are obligația de a echipa cu mijloace de măsurare a debitelor și volumelor de apă, instalațiile care sunt folosite pentru prelevări de apă de suprafață sau subterană ori pentru evacuări în receptori naturali;
* beneficiarul etse obligat să prevadă și să asigure condițiile de monitorizare a efluentului evacuate;
* beneficiarul etse obligat ca pe întreaga perioadă de execuție a lucrărilor să asigure scurgerea normală a apelor;
* în perioada de execuție a lucrărilor se vor lua toate măsurile care se impun pentru: evitarea poluării apelor de suprafață, pentru protecția factorilor de mediu, a zonelor apropiate și se va respecta întocmai tehnologia de execuție, luându-se măsuri de prevenire și combatere a poluărilor accidentale;
* pentru perioada de execuție a lucrărilor, constructorul constructorii au obligația legală de aîntocmi Planul de prevenire și combatere a poluărilor accidentale și de dotare minimală a punctului de lucru cu mijloace și materiale de intervenție;
* se interzice deversarea de ape uzate neepurate sau aruncarea și depozitarea deșeurilor de orice fel în cursurile de apă sau pe malurile acestora;
* administratorul sau deținătorul investiției este obligat să anunțe la SGA Sibiu, orice accident ecologic survenit la începerea executării lucrărilor, în timpul și după terminarea acestora și să respecte deciziile privind măsurile de remediere impuse;
* beneficiarul este obligat să obțină toate acordurile și avizele prevăzute de lege necesare promovării lucrărilor de investiție;
* Prin desfășurarea activităților de construcție și funcționare, nu se vor produce deteriorări ale terenurilor în proprietate publică sau privată din zonă, sau a malurilor și albiilor cursurilor de apă;
* beneficiarul are obligația să anunțe în scris SGA Sibiu cu 10 zile înainte data începerii lucrărilor.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica Agenţia pentru Protecţia Mediului Sibiu,** **emitentul actului de reglementare.**

Conform art. 43, alin. (3) şi (4) din Legea nr. 292/2018 privind evaluarea impactului anumitor proiecte publice şi private asupra mediului, la finalizarea lucrărilor, veţi notifica Agenţia pentru Protecţia Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 13 (treisprezece) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**

**DIRECTOR EXECUTIV,**

**Ciprian SIMULESCU**

 **ŞEF SERVICIU AVIZE, ȘEF SERVICIU CALITATEA**

 **ACORDURI, AUTORIZAŢII, FACTORILOR DE MEDIU**

 **Ruxanda-Maria FLORIAN Flaviu TOMUȚĂ**

 **ÎNTOCMIT,** **ÎNTOCMIT,**

 consilier **Nicoleta CRISTEA** consilier **Gabriela CĂPĂȚÎNĂ**